Съдържание
Индекс 🔎︎

# Промяна

Съдържа команди за промяна на обектите в документа.

## Въртене

Завърта избрания обект или обекти.

## Огледално обръщане

Обръща огледално избрания обект по хоризонтала или вертикала.

## Преобразуване

Настройки за преобразуване на избрания обект.

## Подреждане

Променя мястото на избран обект в реда за изобразяване.

## Подравняване на обекти

Подравнява избраните обекти един спрямо друг.

## Разпределяне на селекцията

Разпределя три или повече обекта равномерно по хоризонтална или вертикална ос. Освен това можете да разпределите равномерно разстоянията между обектите.

## Име на обект

Задава име на избрания обект, така че да можете бързо да го намирате в навигатора.

## Групиране

Групира избраните обекти, така че да могат да се местят като един обект.

## Разгрупиране

Разделя избраната група на самостоятелни обекти.

## Влизане в група

Отваря избраната група, така че да можете да редактирате всеки обект поотделно. Ако избраната група съдържа други групи, можете да повторите тази команда и върху подгрупите.

## Излизане от група

Затваря група, така че повече не можете да редактирате поотделно обектите в нея.

## Комбиниране

Комбинира два или повече избрани обекти в обща фигура. За разлика от групирането, комбинираният обект приема свойствата на най-задния обект. Можете да разделите комбинираните обекти, но оригиналните им свойства вече са изгубени.

## Разделяне

Разделя комбиниран обект на отделни обекти. Получените обекти имат същите свойства на линията и запълването като комбинирания обект.

## Фигури

Създава фигура от два или повече избрани обекти.

## Свързване

Създава начупена линия или крива на Безие чрез свързване на две или повече начупени линии, криви на Безие или други обекти с линия. Затворените запълнени обекти се превръщат в линии и губят запълването си.

## Прекъсване

Прекъсва връзките между линиите, съединени с командата Свързване.