Съдържание
Индекс 🔎︎

# Функция CInt

Преобразува низ или число в стойност от типа Integer.

### Синтаксис:

    CInt (Expression As Variant) As Integer

### Резултат:

Integer

### Параметри:

Expression: низов или числов израз, който да бъде преобразуван. За да преобразувате стойност низ, числото трябва да е въведено с точка „.“ като разделител на дробната част и запетая „,“ като разделител на хилядите (например 123,456.78), което може да се различава от езиковите настройки на вашето копие на LibreOffice.

Ако аргументът е низ, функцията отрязва водещите интервали, после се опитва да разпознае число в следващите знаци. Разпознава се следният синтаксис:

- Десетични числа (със или без знак), в които са използвани разделителите за дробна част и за групи от конфигурирания локал на LibreOffice (разделителите на групи се допускат в произволна позиция), приема се и експоненциален запис като "-12e+1" (където цялото десетично число със или без знак след e или E или d или D указва степен на 10);

- Осмични числа като "&Onnn...", където "nnn..." след "&O" или "&o" е последователност, не по-дълга от 11 цифри от 0 до 7, до следващия не-буквено-цифров знак;

- Шестнадесетични числа като "&Hnnn...", където "nnn..." след "&H" or "&h" е последователност от знаци до следващия не-буквено-цифров знак, не по-дълга от осем цифри от 0 до 9, от A до F или от a до f.

Остатъкът от низа се игнорира. Ако низът не е разпознат, т.е. когато след премахване на водещите интервали той не започва с плюс, минус, десетична цифра или "&", или когато последователността след "&O" е по-дълга от 11 знака или съдържа буквен знак, числовата стойност на израза е 0.

Ако аргументът е грешка, номерът на грешката се използва като числова стойност на израза.

Ако аргументът е дата, броят дни от 1899-12-30 (серийна дата) се използва като числова стойност на израза. Часът се представя като дробна част от един ден.

След изчисляването на числовата стойност на израза тя се закръглява до най-близкото цяло число (ако е необходимо), и ако резултатът не е между -32768 и 32767, LibreOffice Basic докладва грешка от тип препълване. В противен случай се връща резултатът.

### Кодове за грешка:

5 Невалидно извикване на процедура

### Пример:

Numeric expressions are displayed according to LibreOffice language settings:

    Sub ExampleCountryConvert
        MsgBox CDbl(1234.5678) ' 1234,5678
        MsgBox CInt(1234.5678) ' 1235
        MsgBox CLng(1234+5678) ' 6912
        MsgBox CSng(1234.5678) ' 1234,567749023

        MsgBox CDbl(expression := 5678.1234) ' 5678,1234
        MsgBox CInt(expression := 5678.1234) ' 5678
        MsgBox CLng(expression := 5678+1234) ' 6912
        MsgBox CSng(expression := 5678.1234) ' 5678,123535156
    End Sub