Съдържание
Индекс 🔎︎

# Редактиране на запис за указател

Редактира избрания запис на указател. Щракнете пред или върху записа на указател и изберете тази команда.

За да вмъкнете запис за указател, изберете дума от документа, после изберете Вмъкване - Съдържание и указател - Запис.

За достъп до тази команда...

Изберете Редактиране - Препратка - Елемент от указател...

Отворете контекстното меню - изберете Елемент от указател

## Избор

Тук се редактира избраният запис за указател.

### Указател

Показва типа на указателя, на който принадлежи избраният запис. В този диалогов прозорец не може да се промени типът на указателя. Вместо трябва да изтриете записа от документа и да го вмъкнете отново с друг тип на указател.

### Запис

Редактирайте записа за указател, ако е необходимо. Когато променяте запис за указател, новият текст се появява само в указателя, но не и в неговата котва в документа. Например, можете да въведете елемент с коментар като „Основни понятия, виж също Общ преглед“.

### 1ви ключ

За да създадете указател с няколко нива, въведете името на записа за указател от първо ниво или изберете име от списъка. Текущият запис за указател се прибавя под това име.

### 2ри ключ

Въведете името на запис за указател от второ ниво или изберете име от списъка. Текущият запис за указател се прибавя под това име.

### Ниво

Променя нивото в плана на запис за таблицата със съдържанието.

#### Фонетично четене

Въведете транскрипцията на съответния елемент. Например, ако изписана с канджи японска дума има повече от едно произношение, въведете правилното произношение с катакана. Впоследствие думата, изписана с канджи, се сортира според записа за транскрипция. Тази настройка е достъпна само ако е разрешена поддръжката за азиатски езици.

## Изтриване

Изтрива избраните записи от указателя. Текстът на записа в документа не се изтрива.

## Бутон „Първи“

Преминава към първия запис за указател от същия тип в документа.

Бутон „Първи“

## Бутон „Последен“

Преминава към последния запис за указател от същия тип в документа.

Бутон „Последен“

## Стрелка наляво

Преминава към предишния запис за указател от същия тип в документа.

Стрелка наляво

## Стрелка надясно

Преминава към следващия запис за указател от същия тип в документа.

Стрелка надясно

Можете да преминавате бързо към записи за указател и чрез лентата с инструменти Навигация.