Съдържание
Индекс 🔎︎

# Номериране на редове

LibreOffice може да вмъква номера на редове в цял документ или избрани абзаци. Номерата на редове се включват при печатане на документа. Можете да задавате интервала за номериране на редовете, началния номер и дали да се броят празните редове и редовете в рамки. Освен това можете да добавите разделител между номерата на редове.

Номерирането на редовете не е налично във формат HTML.

## За да добавите номера на редовете в целия документ

1. Изберете Инструменти - Номериране на редове.

2. Отметнете Показване на номерацията, след което изберете желаните настройки.

3. Натиснете бутона OK.

## За да добавите номера на редовете към избрани абзаци

1. Изберете Инструменти - Номериране на редове.

2. Отметнете Показване на номерацията.

3. Натиснете Command+TF11, за да отворите прозореца Стилове и щракнете върху иконата Стилове за абзаци.

4. Щракнете с десния бутон върху абзацния стил "По подразбиране" и изберете Промяна.

   Всички абзацни стилове са базирани на стила "По подразбиране".

5. Отворете раздела План и списък.

6. В областта Номериране на редове изчистете полето за отметка Включване на този абзац в номерирането на редовете.

7. Натиснете бутона OK.

8. Изберете абзаца или абзаците, в които желаете да добавите номера на редове.

9. Изберете Форматиране - Абзац и отворете раздела План и номерация.

10. Отметнете полето Включване на този абзац в номерирането на редовете.

11. Натиснете бутона OK.

Можете също така да създадете абзацен стил, който включва номериране на редовете, и да го приложите върху абзаците, към които желаете да добавите номера на редове.

## За да зададете началния номер на ред

1. Щракнете в някой абзац.

2. Изберете Форматиране - Абзац, после отворете раздела План и списък.

3. Отметнете полето Включване на този абзац в номерирането на редовете.

4. Отметнете полето Започване отначало от този абзац.

5. Въведете номер на ред в полето Започване с.

6. Натиснете бутона OK.

Теми, свързани с показаната

Инструменти - Номериране на редове

Номериране и стилове на абзац

Форматиране - Абзац - План и списък

Уикистраница относно номерирането на абзаци чрез стилове (на английски)