Съдържание
Индекс 🔎︎

# Специално поставяне

Вмъква в текущия файл съдържанието на клипборда в зададен от вас формат.

За достъп до тази команда...

Изберете Редактиране - Специално поставяне - Специално поставяне.

CommandCtrl + Shift + V.

## Източник

Показва източника на съдържанието на клипборда.

## Избор

Изберете формат за съдържанието от клипборда, което искате да поставите. Достъпните формати зависят от формата на източника на копирането или изрязването.

Когато поставяте в текстов документ данни във формат HTML, можете да изберете „Формат HTML“ или „Формат HTML без коментари“. Вторият вариант се подразбира; при него се поставят всички данни на HTML, но без коментарите.

## Специално поставяне

Този диалогов прозорец се показва в Calc, ако клипбордът съдържа клетки от електронна таблица.

## Готови настройки

Изберете някоя от готовите настройки, за да заредите бързо често използвани настройки за „Специално поставяне“.

### Само стойности

Поставя само съдържанието на клетките, включително текст, числа и дати.

### Стойности и формати

Поставя съдържанието на клетките и форматите, приложени върху тях.

### Само формати

Поставя само форматите, приложени върху клетките.

### Транспониране на всичко

Поставя цялото съдържание на клетките, като позициите им са транспонирани.

### Незабавно изпълнение

Отметнете това поле, за да заредите предварителната настройка и да я приложите незабавно. Когато няма отметка, избирането на предварителна настройка само зарежда съответните настройки в диалога, без да поставя нищо.

Махнете отметката от Незабавно изпълнение, за да заредите предварителната настройка и да промените стойностите в диалога „Специално поставяне“, преди да ги приложите с OK.

## Селекция

Изберете формат за съдържанието от клипборда, което искате да поставите.

### Поставяне - всичко

В текущия документ се поставя цялото съдържание на клетките и всички коментари, формати и обекти.

### Текст

Вмъкват се клетки, съдържащи текст.

### Числа

Вмъкват се клетки, съдържащи числа.

### Дати и часове

Вмъкват се клетки, съдържащи дати и часове.

### Формули

Вмъкват се клетки, съдържащи формули.

### Коментари

Вмъкват се коментарите, прикрепени към клетките. Ако желаете да прибавите коментарите към съществуващото съдържание на клетките, изберете операцията „Добавяне“.

### Формати

Вмъкват се форматните атрибути на клетките.

### Обекти

Вмъкват се обектите, съдържащи се в избраната област от клетки. Те могат да бъдат OLE обекти, диаграми или рисунки.

## Действия

Изберете операцията, която да бъде извършена при поставяне на клетките в листа.

### Няма

Не извършва операция при вмъкването на областта от клетки от клипборда. Съдържанието на клипборда ще замени съществуващото съдържание на клетките.

### Събиране

Събира стойностите от клетките в клипборда със стойностите в клетките местоназначения. Освен това, ако клипбордът съдържа само коментари, добавя коментарите към клетките местоназначения.

### Изваждане

Изважда стойностите на клетките в клипборда от стойностите на клетките местоназначения.

### Умножение

Умножава стойностите на клетките в клипборда със стойностите на клетките местоназначения.

### Деление

Дели стойностите на клетките местоназначения със стойностите на клетките в клипборда.

## Настройки

Задава настройките за поставяне на съдържание от клипборда.

### Пропускане на празните клетки

Празните клетки от клипборда няма да заменят клетки от местоназначението. Ако използвате тази настройка заедно с операция „Умножение“ или „Деление“, операцията няма да бъде извършена върху клетките, които са местоназначения на празни клетки от клипборда.

Ако изберете математическа операция и изчистите полето Пропускане на празните клетки, празните клетки от клипборда се считат за нули. Например, ако приложите операцията Умножение, клетките местоназначения ще се попълнят с нули.

### Транспониране

Редовете на диапазона в клипборда се поставят като колони в диапазона местоназначение. Колоните на диапазона в клипборда се поставят като редове.

### Връзка

Вмъква диапазона от клетки като връзка, така че промените, нанесени в клетките във файла източник, ще се отразяват във файла местоназначение. За да гарантирате, че промените в празни клетки от източника ще се отразяват в местоназначението, уверете се, че е отметнато и полето „Поставяне - всичко“.

Можете да свързвате и листове в един и същ документ. Когато свързвате с друг файл, автоматично се създава DDE връзка. Тя се вмъква като матрична формула и може да се променя само като едно цяло.

## Изместване на клетките

Задава настройките за изместване на клетките местоназначения при вмъкване на съдържанието от клипборда.

### Без изместване

Вмъкнатите клетки ще заменят клетките местоназначения.

### Надолу

Клетките от местоназначението ще се изместят надолу, когато вмъкнете клетките от клипборда.

### Надясно

Клетките от местоназначението ще се изместят надясно, когато вмъкнете клетките от клипборда.

Теми, свързани с показаната

Поставяне като неформатиран текст